Í gær var klárað að sprengja næst síðustu sprenginguna í veghluta Bolungarvíkurganganna . Eftir sprenginguna opnaðist á milli jarðgangahlutanna en ástæðuna má rekja til þess að mjög veik setlög í efri hluta stafns gangana gáfu eftir . Vegna öryggis starfsmanna var ákveðið að ljúka við að sprengja það sem eftir var , styrkja loft og veggi svo ekki stafaði hætta á frekara hruni . Framundan er frekari sprengivinna í síðasta útskoti ganganna ásamt bergstyrkingum svo hægt verði að bjóða gestum að skoða göngin á öruggan hátt þegar síðasta sprengihleðslan í verkinu verður sprengd og þessum stóra áfanga fagnað þann 28. nóvember .